Kindermoord: Hoofverdagte vasDie polisie het dié identikit van die hoofverdagte Donderdag uitgereik. “Hy is vanoggend in Alexandra in hegtenis geneem, sy nasionaliteit word tans vasgestel,” het kol. Lungelo Dlamini, woordvoerder van die polisie, Vrydagoggend gesê. Die man is die vyfde en hoofverdagte in die saak en word sedert Dinsdagoggend, toe Yonelisa (2) en haar niggie Zandile Mali (3) se lykies in ŉ buitetoilet in Diepsloot gevind is, gesoek. Die polisie het Donderdag ŉ identikit van die verdagte uitgereik en ŉ beloning van R100 000 uitgeloof vir sy arrestasie en suksesvolle vervolging. Vier mans wat vroeër oor die moorde ondervra is verskyn vandag in die Pretoria-landdroshof.